wickkiey/tamil-wikipedia-chunked huggingface dataset:
# திருமுகத்தலை பன்னகாபரணர் கோயில்

## சிறப்பு

முகலிங்கம், முன்பு முகத்தலைலிங்கம் என்று அழைக்கப்பட்டது. அதனடிப்படையில் பின்னாளில் முகத்தலை என்றானதாகக் கூறுவர். இதற்கேற்றவாறு உள் திருச்சுற்றில் முகலிங்கம் ஒன்று உள்ளது.
# வாகா (திரைப்படம்)

**வாகா** (Wagah) 2016 ஆம் ஆண்டு விக்ரம் பிரபு மற்றும் ரன்யா ராவ் நடிப்பில், ஜி. என். ஆர். குமரவேலன் இயக்கத்தில், டி. இமான் இசையில் வெளியான தமிழ் திரைப்படம்.
# வாகா (திரைப்படம்)

## கதைச்சுருக்கம்

வாசு (விக்ரம் பிரபு) கல்லூரிப் படிப்பு முடிந்ததும் தன் தந்தை வைத்துள்ள கடையில் அவருக்குத் துணையாக இருக்க விரும்பாமல் எல்லைப் பாதுகாப்புப் படை<nowiki/>யில் வேலைக்குச் சேர்கிறான். அவன் ஜம்மு காஷ்மீர் மாநிலத்திலுள்ள இந்தியா-பாகிஸ்தான் எல்லையில் பணிக்குச் செல்கிறான். அங்கு காஷ்மீரைச் சேர்ந்த காணம் (ரன்யா ராவ்) என்ற பெண்ணின் மீது காதல் கொள்கிறான்.  
அவளும் வாசுவை விரும்பினாலும் அவனைத் திருமணம் செய்ய மறுக்கிறாள். மறுநாள் இந்திய வீரர்கள் இருவரை பாகிஸ்தான் ராணுவம் கைது செய்வதால், காஷ்மீரில் தங்கியுள்ள பாகிஸ்தானியர்களை தங்கள் நாட்டுக்குத் திரும்பச் சொல்கிறார்கள். அவர்களை பாதுகாப்பாக வெளியேற்றும் பணியில் இருக்கும் வாசு அவ்வாறு வெளியேறும் பாகிஸ்தானியர்களில் தன் காதலி காணம் இருப்பதைக் கண்டு அதிர்ச்சியாகிறான். அவள் செல்லும் பேருந்திற்கு கலவரக்காரர்கள் தீ வைக்கின்றனர்.  
அவளைக் காப்பாற்றும் வாசு பாகிஸ்தானிலுள்ள அவளின் வீட்டுக்கு மாற்றுவழியில் அழைத்துச்செல்கிறான். அனுமதியின்றி பாகிஸ்தானுக்கும் நுழையும் அவன் அந்நாட்டு ராணுவத்தால் கைது செய்யப்படுகிறான். பாகிஸ்தான் சிறையிலிருந்து தப்பிக்கும் வாசு தன் காதலி காணம் வீட்டுக்குச் செல்கிறான். அங்கு பாகிஸ்தான் ராணுவ அதிகாரி ரஜாக் அலிகான் (ஷாஜி சௌத்ரி) காணம் குடும்பத்தைச் சேர்ந்த அனைவரையும் கொன்றதை அறிகிறான். ஆனால் ரஜாக்கிடம் சிக்காமல் தப்பிக்கும் காணம் மற்றும் வாசு இருவரும் இந்திய எல்லையை நோக்கிச் செல்கின்றனர். அவர்களைக் கொல்ல ரஜாக் துரத்தி வருகிறான். என்ன நடந்தது என்பது மீதிக்கதை.
# வாகா (திரைப்படம்)

## நடிகர்கள்

- விக்ரம் பிரபு - வாசு
- ரன்யா ராவ் - காணம்
- ஷாஜி சௌத்ரி - ரஜாக் அலிகான்
- கருணாஸ் - நாகப்பன்
- சத்யன் - பழனி
- இராசேந்திரன் - உடற்கல்வி ஆசிரியர்
- ராஜ் கபூர் - வாசுவின் தந்தை
- துளசி - வசுவின் தாய்
- வித்யுலேகா ராமன் - ஜூஹி
- அஜய் ரத்னம்
- ரங்கராஜ் பாண்டே - ரங்கராஜ் பாண்டே
- 'ஜெயா டிவி' ஜேக்கப் - பெரியப்பா
# வாகா (திரைப்படம்)

## தயாரிப்பு

படத்தின் முன்னோட்டம் 2016 ஏப்ரல் 13 ன்று வெளியானது.
# வாகா (திரைப்படம்)

## இசை

படத்தின் இசையமைப்பாளர் டி. இமான்.
| 1 | சொல்லத்தான் | திவ்யா குமார் | 4:23 | வைரமுத்து |  |
| --- | --- | --- | --- | --- | --- |
| 2 | ஏதோ மாயம் | விக்ரம் பிரபு, ஜித்தன் ராஜ் | 4:46 | மோகன் ராஜ் |  |
| 3 | ஆணியே | செண்பகராஜ் | 4:10 | அருண்ராஜ் காமராஜ் |  |
| 4 | ஆசைக் காதல் | வந்தனா ஸ்ரீனிவாசன் | 4:53 | வைரமுத்து |  |
| 5 | லவ் பார் அவர் நேசன் | இசை மட்டும் | 4:11 | மோகன்ராஜ் | } |
# வாகா (திரைப்படம்)

## விமர்சனம்

மாலைமலர்: எல்லை பாதுகாப்பு படை வீரர்களின் கதையை சொல்ல வந்தாலும், இந்த படத்தின் மையக்கரு காதல்தான்.
# தளவாய் சேதுபதி

**தளவாய் சேதுபதி** என்கிற **இரண்டாம் சடைக்கன் சேதுபதி ** (ஆட்சிக் காலம்: கி.பி. 1635 - 1645) என்பவர் இராமநாதபுரம் சமஸ்தான மன்னராக கூத்தன் சேதுபதிக்கு அடுத்து ஆட்சிக்கு வந்து 10 ஆண்டுகள் ஆட்சிபுரிந்தார். இவர் கூத்தன் சேதுபதியின் தம்பியாவார்.
# தளவாய் சேதுபதி

## வாரிசு உரிமை

கூத்தன் சேதுபதி மன்னர் இறந்தபோது அவரது இரண்டாவது மனைவியான செம்பிநாட்டு மறப்பெண்மணி அல்லாத மனைவிக்கு பிறந்த *தம்பித் தேவர்* என்ற மகன் இருந்தார். இராமநாதபுர அரண்மனை வழக்கப்படி சேதுபதி மன்னருக்கு அவரது செம்பி நாட்டு மறவர் குலப் பெண்மணியின் மூலமாகப் பிறந்த மகனுக்கே சேதுபதி பட்டம் உரியதாக இருந்தது. இதனால் தம்பித் தேவரின் அரசுரிமையை மறுத்த இராமநாதபுரம் அரண்மனைப் பெரியவர்கள் கூத்தன் சேதுபதியின் தம்பியான சடைக்கத் தேவரை இரண்டாவது சடைக்கன் சேதுபதியாக அங்கீகரித்துச் சேதுபதி பட்டத்தினை அவருக்குச் சூட்டினர்.
# தளவாய் சேதுபதி

## திருமலை நாயக்கருடனான பிணக்கு

சேதுபதி மன்னருடன் ஏற்பட்ட பிணக்கால், மதுரை திருமலை நாயக்கர், 1639இல் சேதுநாட்டின் மீது தனது தளவாயான இராமப்பையனின் தலைமையில் மிகப்பெரிய படையினை அனுப்பினார். வலிமைவாய்ந்த மதுரைப் படையினைச் சமாளிக்க ஏற்ற இடமாக இராமேஸ்வரம் தீவைக் கருதிய சேதுபதி மன்னர் அங்கு சென்றார். ஆனாலும் மதுரைப் படைகள் பாம்பனிற்கும் மண்டபத்திற்கும் இடையே கடலின்மீது ஒரு பாலம் அமைத்து அதன் வழியாக சென்றன. இதையடுத்து இராமேசுவரம் தீவில் இராமேஸ்வரம் நகருக்கு முன்னதாக உள்ள இன்றைய தங்கச்சிமடத்தில் மோதிய சேதுபதி படைகளை தோற்கடித்த மதுரைப் படைகள் சேதுபதியை சிறைபிடித்து மதுரையில் சிறைவைத்தனர்.  
இதன்பிறகு சேதுபதி பட்டத்திற்கு ஏற்கனவே உரிமை கொண்டாடிவந்த கூத்தன் சேதுபதியின் மகனான தம்பித் தேவரை திருமலைநாயக்கர் மறவர் சீமையின் மன்னராக அமர்த்தினார். ஆனால் தம்பித் தேவரை மன்னராக ஏற்றுக்கொள்ள மறுத்தவர்களால் சேதுபதி சீமையில் குழப்பம், கலகம், சீரழிவு போன்றவை ஏற்பட்டன. இதையடுத்து திருமலைநாயக்க மன்னர் இரண்டாவது சடைக்கன் சேதுபதியை 1640இல் விடுவித்துப் போகலூருக்குத் திருப்பி அனுப்பி வைத்தார். இதையடுத்து இரண்டாம் சடைக்கன் சேதுபதி மீண்டும் மன்னராக பொறுப்பேற்றார்.
# மிஸ்டர். சந்திரமௌலி

ஜூலை 6,2018ல் தனஞ்செயன் தயாரிப்பில் வெளிவந்த **மிஸ்டர். சந்திரமௌலி** என்கிற திரைப்படத்தை திரு இயக்கியுள்ளார். இப்படத்தில் நடிகர்கள் கார்த்திக், கவுதம் கார்த்திக் மற்றும் நடிகைகள் ரெஜினா கசான்டிரா, வர<nowiki/>லஷ்மி சரத்குமார் ஆகியோர் முக்கியக் கதாபாத்திரத்தில் நடித்துள்ளனர். நடிகர்கள் சதீஷ், மைம் கோபி, ஜகன், இயக்குநர்கள் மகேந்திரன் மற்றும் அகத்தியன், நடிகை விஜி சந்திரசேகர் ஆகியோர் துணை கதாபாத்திரங்களில் நடித்துள்ளனர். இப்படத்தில் சாம் சி.எஸ் இசையமைத்துள்ளார்.
# மிஸ்டர். சந்திரமௌலி

## நடிகர்கள்

- கார்த்திக் - சந்திரமௌலி
- கவுதம் கார்த்திக் - ராகவ்
- ரெஜினா கசான்டிரா - மது
- வரலஷ்மி சரத்குமார் - பைரவி
- சந்தோஷ் பிரதாப் - விநாயக் கனகசபை
- சதீஷ் - பத்மணி
- ஜே. மகேந்திரன் - அழகர்
- மைம் கோபி - புகழேந்தி
- ஜகன் - பார்த்தா
- ஜி. தனஞ்செயன் - மதுவின் தந்தை
- ஜான் மகேந்திரன் - வழக்கறிஞர்
- விஜி சந்திரசேகர் - ஏசிபி துவாரகா
- அகத்தியன் - ராமமூர்த்தி
- ஸ்டன்ட் சிவா - மணி
- ஆர். வெங்கட் - நாகராஜன்
# மிஸ்டர். சந்திரமௌலி

## தயாரிப்பு

நடிகர் கார்த்திக் மற்றும் அவருடைய மகன் கவுதம் கார்த்திக் ஆகியோர் இப்படத்தில் நடிப்பார்கள் என்று இயக்குநர் திரு அக்டோபர் 2017ல் அறிவித்தார். இப்படத்தில் நடிகர் கார்த்திக் அரசு அதிகாரியாகவும், நடிகர் கவுதம் கார்த்திக் குத்துச் சண்டை வீரராகவும் நடித்துள்ளார்கள் என்று இயக்குநர் தெரிவித்தார். நடிகைகள் ரெஜினா கசான்டிரா, வரலஷ்மி சரத்குமார் ஆகியோர் முக்கிய பெண் கதாபாத்திரத்திலும் நடிகர் சதீஷ் துணை கதாபாத்திரத்திலும் நடித்துள்ளனர். இயக்குநர்கள் மகேந்திரன் மற்றும் அகத்தியன் ஆகியோரை முக்கிய கதாப்பாத்திரங்களில் நடிக்க வைத்துள்ளார்.  
நடிகர் கார்த்திக் நடித்த மௌன ராகம் திரைப்படத்தின் கதாபாத்திரமான சந்திரமௌலி என்று இப்படத்தின் தலைப்பாக வைக்கப்பட்டது.
# மிஸ்டர். சந்திரமௌலி

## ஒலிப்பதிவு

இப்படத்திற்கு பிண்ணணி இசையும் பாடல்களும் சாம் சி. எஸ். இசையமைத்துள்ளார். இப்படத்தின் பாடல்களை பாடலாசிரியர்கள் சாம் சி.எஸ், லோகன், விவேக், வித்யா தாமோதரன் ஆகியோர் இயற்றியுள்ளனர். இப்படத்தின் ஆறு பாடல்களைக் கொண்ட நிலையில் ஏப்ரல் 25, 2018ல் பாடல்களை வெளியிடப்பட்டது. நடிகர் சிவகுமாரின் மகளான பிருந்தா சிவகுமார் முதன் முதலாக இப்படத்திற்கு பாடியுள்ளார்.
# வேலப்பநாயக்கன் பாளையம் ஊராட்சி

**வடவள்ளி ஊராட்சி** (*VADAVALLI PANCHAYAT*) என்பது தமிழ்நாட்டில் கோயம்புத்தூர் மாவட்டத்தில் சூலூர் வட்டத்தில் அமைந்துள்ள ஊராட்சி ஆகும். இது சூலூர் சட்டமன்ற தொகுதிக்கும் கோயம்புத்தூர் மக்களவை தொகுதிக்கும் உட்பட்டதாகும். இந்த ஊராட்சியில் இருந்து ஐந்து உறுப்பினர் தேர்ந்தெடுக்கின்றனர்.
# வேலப்பநாயக்கன் பாளையம் ஊராட்சி

## மக்கள் தொகை

2011 மக்கள் தொகை கணக்கெடுப்பு படி, இந்த ஊராட்சியில் 2,657 பேர் வசிக்கின்றனர். இதில் 49% பேர் ஆண்களும் 51% பெண்களும் வசிக்கின்றனர்.
# வேலப்பநாயக்கன் பாளையம் ஊராட்சி

## போக்குவரத்து

பெரும்பாலும் போக்குவரத்து பல்லடம் நகருடன் இணைக்கப்படுகிறது. இங்கிருந்து பல்லடம், செஞ்சேரி பிரிவு ஆகிய பகுதிகளுக்கு நேரடி போக்குவரத்து வசதி உள்ளது.
# வேலப்பநாயக்கன் பாளையம் ஊராட்சி

## அடங்கிய பகுதிகள்

- வடவள்ளி
- வேலப்பநாயக்கன் பாளையம்
- தொட்டி பாளையம்
- அக்கநாயக்கன் பாளையம்
# வாவி பாளையம் ஊராட்சி

**வாவி பாளையம் ஊராட்சி** என்பது தமிழ்நாட்டில் திருப்பூர் மாவட்டத்தில் உள்ள பல்லடம் ஊராட்சி ஒன்றியத்தில் அமைந்துள்ளது. இது பல்லடம் சட்டமன்றத் தொகுதிக்கும், கோவை நாடாளுமன்ற தொகுதிக்கும் உட்பட்டது.
# வாவி பாளையம் ஊராட்சி

## மக்கள் தொகை

2011ம் ஆண்டு மக்கள் தொகை கணக்கெடுப்பு படி இந்த ஊராட்சியில் 1,993 பேர் வசிக்கின்றனர். இதில் 57% ஆண்களும் 43% பெண்களும் வசிக்கின்றனர். இந்த ஊராட்சியில் 4 பேர் மன்ற தலைவர்கள் தேர்ந்தெடுக்கப்படுகின்றனர்.
# வாவி பாளையம் ஊராட்சி

## போக்குவரத்து

இந்த ஊரில் போக்குவரத்து வசதியாக பல்லடம் - உடுமலைப்பேட்டை மாநில நெடுஞ்சாலையில் அமைந்துள்ளது. மேலும் செஞ்சேரிமலை - காங்கேயம் சாலையில் அமைந்துள்ள ஊராட்சி ஆகும். இங்கிருந்து காங்கயம், திருப்பூர், பல்லடம், கேத்தனூர், உடுமலைப்பேட்டை, குடிமங்கலம், ஜல்லிபட்டி,சேலம், ஈரோடு, நெகமம், பொள்ளாச்சி, செஞ்சேரிமலை, காட்டம்பட்டி,ஊட்டி,அன்னூர்,பெருந்துறை என முக்கிய இடங்களுக்கு நேரடி போக்குவரத்து வசதி உள்ளது.
# வாவி பாளையம் ஊராட்சி

## வரலாறு

வாவி பாளையத்தின் வரலாறு என்பது சுவாரஸ்யமான தகவல்களை கொண்டது.**வாவி** என்பது வரலாற்று ஆதரப்படி தமிழில் **குளம்** என்று பொருள்படும். இது இந்தப் பகுதியில் குளம் இருந்தற்கான அடையாளத்தை காண முடிகிறது. பின் பாளையம் என்பது நாயக்கர் ஆட்சிகள் வம்சாவளியாக தொடந்து நடைபெற்றுக் கொண்டு இருந்திருக்கிறது. நாயக்கர் ஒருவர் இந்த பகுதியில் விவசாயத்திற்காகவும் மக்கள் தங்கள் தண்ணீரை பருகவும் ஓர் பெரும் குளம் வெட்டப்பட்டு இருந்தால் குளம் (வாவி) + நாயக்கர் (பாளையம்) = வாவி பாளையம் என பெயர் பெற்றது. பொதுவாக நாயக்கர்கள் தாங்கள் ஆட்சி செய்த பகுதிகள் பெரும்பாலும் **பாளையம்** என்றே அழைப்பர்.
# வாவி பாளையம் ஊராட்சி

## சிற்றூர்கள்

- வாவி பாளையம்
- முத்தூர்
- கழுவேரி பாளையம்
# ஜெய்சூர்யா (திரைப்படம்)

**ஜெய்சூர்யா** 2004 ஆம் ஆண்டு அர்ஜுன் இரட்டை வேடங்களில் நடித்து மனோஜ்குமார் இயக்கத்தில், தேவா இசையில் வெளியான தமிழ் திரைப்படம். இப்படத்தில் லைலா, சாயாசிங் மற்றும் வடிவேலு ஆகியோர் நடித்தனர். இப்படம் தெலுங்கில் மொழிமாற்றப்பட்டு இதே பெயரில் வெளியானது.
# ஜெய்சூர்யா (திரைப்படம்)

## கதைச்சுருக்கம்

சூர்யா (அர்ஜுன்) சென்னை நகரத்தின் தாதாவாக இருந்து பல பிரச்சனைகளைத் தீர்த்து வைப்பதன் மூலம் பணம் சம்பாதிக்கிறான். அவனுடைய உதவியாளராக இருப்பவள் பேபி (லைலா). சூர்யாவும் பேபியும் காதலர்கள். சூர்யாவுக்குப் போட்டியான மற்றொரு தாதா பசுபதி (சோப்ராஜ்). சட்ட விரோதமாகவும், அதிகாரத்தைத் தவறாகப் பயன்படுத்தியும் தவறான வழிகளில் பணம் சேர்க்கும் காவல் துணை ஆணையர் (இளவரசு) மற்றும் அவரின் சகோதரரான காவல்துறை அமைச்சர் (ராஜ் கபூர்) இருவரும் சூர்யாவின் திட்டத்தால் சிக்கிக் கொள்கின்றனர். இவர்களின் தவறுகளை ஆதாரத்துடன் நிரூபிக்கும் சூர்யாவால் அவர்களின் பதவி பறிபோகிறது. இதனால் அவர்கள் சூர்யாவின் எதிரியான பசுபதியின் உதவியுடன் சூர்யாவைக் கொல்லத் திட்டமிடுகின்றனர்.  
காஞ்சிபுரம் மாவட்ட ஆட்சியராகப் பணியாற்றுபவர் ஜெய் ஆனந்த் (அர்ஜுன் 2). அவரைக் கடத்தத் திட்டமிடும் கொல்கத்தா<nowiki/>வைச் சேர்ந்த தாதா (கோட்டா சீனிவாசராவ்) அதற்காக பசுபதியின் உதவியை நாடுகிறார். இவர்களின் திட்டத்தை அறிந்துகொண்ட சூர்யா ஆட்சியர் ஜெய்யைக் காப்பாற்ற முடிவு செய்கிறான். அவரைக் காப்பாற்றும் போது ஜெய்யை நேரடியாகக் காணும் சூர்யா அவரும் தன் முகத்தோற்றத்துடன் இருப்பதுகண்டு ஆச்சர்யம் கொள்கிறான். ஜெய்யின் காதலி பிரியா (சாயாசிங்) ஜெய்யின் கடந்தகாலம் பற்றி சூர்யாவுக்குச் சொல்கிறாள். இறுதியில் ஜெய்யும் சூர்யாவும் இணைந்து தங்கள் எதிரிகளை எப்படி வெல்கிறார்கள் என்பது மீதிக்கதை.
# ஜெய்சூர்யா (திரைப்படம்)

## நடிகர்கள்

- அர்ஜுன் - சூர்யா / ஜெய் ஆனந்த்
- லைலா - பேபி
- சாயாசிங் - சாருபிரியா
- வடிவேலு - சூசை
- கோட்டா சீனிவாசராவ் - ஹைவேஸ் கோவிந்தன்
- சோப்ராஜ் - பசுபதி
- இளவரசு
- ராஜ்கபூர்
- மகாநதி சங்கர்
- பரவை முனியம்மா
- உதய் பிரகாஷ்
- டி. பி. கஜேந்திரன்
- ரவிக்குமார்
- துரை பாண்டியன்
# ஜெய்சூர்யா (திரைப்படம்)

## இசை

படத்தின் இசையமைப்பாளர் தேவா. பாடலாசிரியர் பா. விஜய்
| 1 | ஜெயசூர்யா | டிம்மி, மாதங்கி ஜெகதீஷ் | 3:07 |  |
| --- | --- | --- | --- | --- |
| 2 | கட்டுனா அவளை | கிருஷ்ணராஜ், வடிவேலு | 4:50 |  |
| 3 | கட்டுனா அவளை | அர்ஜுன், வடிவேலு | 4:50 |  |
| 4 | மத மத | திப்பு, அனுராதா ஸ்ரீராம் | 5:04 |  |
| 5 | தீக்குச்சிப் பெண்ணே | கிருஷ்ணராஜ், ஜெயலட்சுமி | 4:30 |  |
| 6 | வச்சிக்க சொல்லி | கார்த்திக், பெபி மணி | 4:02 | } |
.
# ஜெய்சூர்யா (திரைப்படம்)

## வெளியீடு

நிதி பிரச்சனைகள் காரணமாக படம் நான்கு மாதங்கள் தாமதமாக வெளியானது.
# ஜெய்சூர்யா (திரைப்படம்)

## விமர்சனம்

- பிஸ்ஹட் : மனோஜ் குமார் தயாரித்து இயக்க இக்கதையை ஏன் தேர்வு செய்தார் என்ற வினா எழுகிறது?
- திரைப்படம். காம்: இரட்டைவேடத் திரைப்படங்களில் கதாநாயகர்கள் சந்தித்தபிறகு திரைக்கதை வேகமெடுத்து ரசிக்க வைக்கும். ஆனால் இப்படத்தில் அது தலைகீழாக அமைகிறது.
- இந்தியாக்ளிட்ஸ் : எங்க வீட்டுப் பிள்ளை திரைப்படம் முதல் காலம்காலமாக இரட்டைவேடப் படங்களில் உள்ள அதே திரைக்கதை மற்றும் காட்சிகள் இப்படத்திலும் உள்ளன.
# மாவல்லி சிற்றுண்டி அறை

**மாவல்லி சிற்றுண்டி அறை** (*Mavalli Tiffin Rooms*) (பொதுவாக *எம்டிஆர்* என்று அழைக்கப்படுகிறது) என்பது இந்தியாவில் உள்ள உணவு தொடர்பான நிறுவனங்களின் பெயராகும். பெங்களூர் நகரத்தில் முதலில் திறக்கப்பட்டது . பெங்களூர் லால் பாக் சாலையில் இந்த உணவகம் உள்ளது. மற்றும் நகரத்தின் மற்ற இடங்களில் 8 கிளைகள், அதே போல் உடுப்பி, சிங்கப்பூர், துபாய் மற்றும் கோலாலம்பூர் ஆகிய இடங்களில் இதன் கிளை உள்ளது. எம்.டி.ஆர் பிரபலமான தென்-இந்திய காலை உணவான ரவா இட்லியை கண்டுபிடித்தது.
# மாவல்லி சிற்றுண்டி அறை

## வரலாறு

எம்.டி.ஆர் 1924 ஆம் ஆண்டில் யக்னநாராயண மையா மற்றும் அவரது சகோதரர்களால் ஒரு உணவகமாக நிறுவப்பட்டது 1970 களின் நடுப்பகுதியில் இந்தியாவில் அவசரநிலை பிரகடனம் இருந்தபோது, உணவு கட்டுப்பாடு சட்டம் அறிமுகப்படுத்தப்பட்டது, இச்சட்டம் உணவை குறைந்த விலையில் விற்கப்பட வேண்டும் என்று கட்டாயப்படுத்தியது. இந்த நடவடிக்கை *எம்.டி.ஆர்* அதன் வணிகத்தில் உயர்ந்த தரங்களை பராமரிக்க கடினமாக இருந்தது, எனவே உடனடி உணவு வணிகத்திற்கு அது மாறியது. இரசம் மற்றும் சட்னி போன்ற சாப்பிடக் கூடிய சிற்றுண்டிகளை தயார் செய்து விற்பனை செய்தது. 1970 களில் , எம்.டி.ஆர் விரிவுபடுத்தப்பட்டது, உணவகத்திற்கு அருகிலேயே எம்.டி.ஆர் பல்பொருள் அங்காடிகள் திறக்கப்பட்டன, மேலும்சென்னையிலும் இது போன்ற ஒன்று திறக்கப்பட்டது. தற்போது எம்.டி.ஆர் என்பது இரண்டு தனித்துவமான நிறுவனங்களைக் குறிக்கிறது; *எம்.டி.ஆர்* உணவக வணிகம் மற்றும் *எம்.டி.ஆர்* உணவுகள் அட்டையில் அடைக்கப்பட்ட உணவு )வியாபாரம்.
# மாவல்லி சிற்றுண்டி அறை

## *எம்.டி.ஆர்* உணவகம்

மதிய உணவுக்கு காத்திருப்பு அறையில் வாடிக்கையாளர்கள் காத்திருக்க வேண்டும், சிலநேரங்களில் ஒரு மணிநேரம் வரை காத்திருக்க வேண்டும். எம்.டி.ஆரில் பரிமாறும் உணவு வழக்கமான, ஆரோக்கியமான கர்நாடகா பிராமண உணவாகும்.
# சாந்தா ராமராவ்

**சாந்தா ராமாராவ்** (24 ஜனவரி 1923 &nbsp; &ndash; 21 ஏப்ரல் 2009) இந்தியாவில் பிறந்த அமெரிக்க எழுத்தாளரும் இதழியலாளரும் ஆவார்.
# சாந்தா ராமராவ்

## ஆரம்ப வாழ்க்கை மற்றும் பின்னணி

சாந்தா 1923, ஜனவரி 24 ஆம் நாள் பிரித்தானிய இந்தியாவின் மதராசில் பிறந்தார். இவரது தந்தை பெனகல் ராமராவ் ஓர் இந்திய அரசாங்க ஊழியர் ஆவார். அவரது மனைவி தன்வந்தி ராமராவ், வழக்கறிஞராக இருந்தார். சாந்தாவின் தந்தை புகழ்பெற்ற உயர்ந்த இந்தியக் குடிமைப் பணியில் உறுப்பினராக இருந்தார். இவர் இந்திய ரிசர்வ் வங்கியின் ஆளுநராக நீண்ட காலமாகப் (1949-57) பணியிலிருந்தார் சாந்தவின் தந்தை குடும்பம் மிகவும் தனித்துவமானது. இவரது தாத்தா, பெனகல் ராகவேந்திர ராவ் மேற்கத்திய மருத்துவம் படித்த மூத்த மருத்துவர்களில் ஒருவராவார். இவரது தந்தையின் மூத்த சகோதரரான பெனகல் நரசிங் ராவ், இந்தியாவின் அரசியலமைப்பை உருவாக்குவதில் முக்கியப் பங்கு வகித்த புகழ்பெற்ற அரசு ஊழியரும், நீதிபதியும், அரசியலாளரும் ஆவார். இவரது சிறிய தந்தை பெனகல் சிவராவ், பத்திரிகையாளரும் நாடாளுமன்ற உறுப்பினருமாவார்.  
சாந்தாவின் தந்தை கர்நாடகத்தின் கனராவைச் சேர்ந்த, தென்னிந்திய சரஸ்வத் பிராமணக் குடும்பத்தைச் சேர்ந்தவர். இவரது தாய்மொழி கொங்கணியாகும். இவரது தாயார் காஷ்மீர பண்டிதர் ஆவார். இந்தியாவின் வடக்கே வெகு தொலைவில் பிறந்திருப்பினும் இவர் கர்நாடகாவின் ஹூப்ளியில் வளர்ந்தார். இது கனராவிக்கு அருகிலேயே இருந்தது.  
இவரது ஆரம்ப காலங்களில் ராம ராவ் பிரித்தானிய ஆட்சியின் கீழ் இந்தியாவில் வாழ்ந்தார். சாந்தாவுக்கு 5 வயதிருக்கும்போது, அவரது 8 வயது சகோதரி பிரமிளாவுடன், சிறிது காலம் ஆங்கிலேய-இந்தியப் பள்ளியில் பயின்றார். அப்பள்ளியில் சாந்தாவின் பெயர் சிந்தியா எனவும் அவளுடைய சகோதரி பிரமிளாஇவருடையா ஆசிரியர் “இந்தியர்கள் ஏமாற்றுவதாக”க் கூறினார். அன்று வீடு திரும்பிய இவர்கள் அதன் பின் பள்ளிக்குச் செல்லவில்லை. இந்த சம்பவம் சாந்தாவின் குறுகிய நினைவூட்டலில் “பை எனி அதர் நேம்” என்ற தலைப்பில் இடம்பெற்றது.  
1929 ஆம் ஆண்டில், சாந்தா இங்கிலாந்திற்கு ஒரு அரசியல் பயணத்தில் தன் தந்தையுடன் இணைந்து கொண்டார். அங்கு இவர் புனித பால் மகளிர் பள்ளியில் படித்தார். 1939இல் அப்பள்ளியை விட்டு விலகினார. பின்னர் தென்னாப்பிரிக்காவுக்கு ஒரு குறுகிய பயணம் மேற்கொண்டார். இவர் நினைவிலிருந்ததை விடவும் மாறுபட்ட இடங்களைக் கண்டறிய இந்தியாவுக்குத் திரும்பினார்.அமெரிக்காவில் மாசச்சூசெட்ஸில் வெல்லெஸ்லியில் உள்ள வெல்லஸ்லி கல்லூரியில் சேர விண்ணப்பித்தார், அங்கு ஏற்றுக்கொள்ளப்பட்ட முதல் இந்திய மாணவர் இவரேயாவார். இவர் 1944இல் பட்டம் வழங்கிக் கௌரவிக்கப் பெற்றார். சிறிது காலம் கழித்து, இவர் தனது முதல் புத்தகமான *ஹோம் டூ இந்தியா* என்ற நூலை வெளியிட்டார்.
# சாந்தா ராமராவ்

## தொழில்

1947 இல் இந்தியா சுதந்திரம் பெற்றபோது, ராமா ராவின் தந்தை ஜப்பான் நாட்டின் முதல் தூதராக நியமிக்கப்பட்டார். தோக்கியோவில் இருந்தபோது, இவரது எதிர்காலக் கணவரும் அமெரிக்கருமான, பேபியோன் போவர்ஸைச் சந்தித்தார். ஆசியா,ஆபிரிக்கா மற்றும் ஐரோப்பிய நாடுகளில் பயணம் செய்த இவ்விணையர் நியூயார்க் நகரத்தில், நியூயார்க்கில் குடியேறினர். சாந்தா 1971 ஆம் ஆண்டில் நியூயார்க்கில் உள்ள பிரான்ஸ்கில்வில் சாரா லாரன்ஸ் கல்லூரியில் ஆங்கில ஆசிரியராகப் பணியாற்றினார். இவர் ஒரு சார்பற்ற சுதந்திர எழுத்தாளராகவும் பணியாற்றினார்.
# மும்தாஸ் ஹபீள்

முஹம்மது ஹபீள் முஹம்மது மும்தாஸ், வெலிகாமம் - மதுராப்புரயைப் பிறப்பிடமாகக் கொண்ட எழுத்தாளரும், கவிஞருமாவார்.  
தனது ஆரம்பக் கல்வியை வெலிகாமம் - மதுராப்புர அஸ்ஸபா வித்தியாலத்திலும், உயர்தரக் கல்வியை பேருவளை ஹுமைஸராக் கல்லுாரியிலும் கற்ற இவர், கவிதை, கட்டுரை, விமர்சனம், நடனம், ஒவியம் ஆகிய துறைகளில் பங்காற்றியவர். இவர் பல தொலைக்காட்சி நாடகங்களை எழுதியும் அவற்றில் நடித்தும் உள்ளார். மாணவர்களுக்கு நடனம் பயிற்றுவித்து போட்டிகளுக்குத் தயார்படுத்தும் இவர், சிறந்த நடிகர், ஒப்பனையாளர், இசையமைப்பாளர் என பல சான்றிதழ்களைப் பெற்றுள்ளார்.
# மும்தாஸ் ஹபீள்

## பெற்ற விருதுகள்

- பிரதேச சாகித்திய விருது - 1998
- தமிழ்ச் சுடர் விருது - 2018
# மும்தாஸ் ஹபீள்

## ஆக்கங்கள் வெளிவந்த பத்திரிகைகள்

- தினகரன்
- வீரகேசரி
- தினக்குரல்
- ஆதவன்
- நவமணி
- ஞானம், , , , .
- மல்லிகை
# மும்தாஸ் ஹபீள்

## எழுதிய நூல்கள்

- இருண்ட திரைகள் (ரோணியோ கவிதை நூல்)
- விடிவெள்ளி (மாணாக்கருக்கான சஞ்சிகை - ரோணியோ சஞ்சிகை)
# மும்தாஸ் ஹபீள்

## வெளியிணைப்புகள்

- http://noolaham.net/project/44/4371/4371.html
- http://www.tamilauthors.com/writers/sri%20lanka/Mumthas%20habeel.html
# வார்ப்புரு:Coord how-to

**"):  
*display
*: (the default) to display in the body of the article only,
*: to display at the top of the article only, or
*: to display in both places.
*name
*: <code>name=</code>***X*** to label the place on maps (default is PAGENAME)
Thus: **<code></code>**
::**<code></code>**  
Use (or ) once per article, for the subject of the article, where appropriate.**  
| * Per விக்கிப்பீடியா:பக்க வடிவமைப்பு கையேடு, the template is placed in articles after any , but before all , including the template.
* For full details, refer to .
* Additional guidance is available: , converting coordinates | }<noinclude> |
| --- | --- |  
</noinclude>
# வார்ப்புரு:Coord missing/doc

This template is used to mark articles without geolocation data (coordinates) and is easily converted, by adding them, into .
# வார்ப்புரு:Coord missing/doc

## Usage

### Parameters

- ;region name:  
Either one of the country names used in the subcategories of hidden categories. To view hidden categories, one needs to activate them in Special:Preferences. Under "Appearance", there is "Show hidden categories".
# வார்ப்புரு:Coord missing/doc

## Usage

### Removal of template

The template should be removed when coordinates are added to the article.  
A bot occasionally removes it from all articles that already use .
# வார்ப்புரு:Coord missing/doc

## Template Data

<TemplateData>
{
"description": "This template is used to mark articles without geolocation data (coordinates). Use the template to add geographical data.",
"params": {
"1": {
"label": "Region name",
"description": "The name of the area this article details. Please refer to 'Category:Articles missing geocoordinate data by country' and its subcategories for accepted values.",
"type": "string",
"required": false
}
}
}
</TemplateData>
# வார்ப்புரு:Coord missing/doc

## Adding coordinates

-
- Use the appropriate infobox parameters, or .
- Follow the .
- Please don't be .  
<includeonly></includeonly>  
<includeonly>
de:Vorlage:Lagewunsch
pt:Predefinição:Falta-geodata
</includeonly>
# மண்டபம்

இந்திய கட்டிடக்கலையில் **மண்டபம்** என்பது தூண்களுடன் கூடிய வெளிப்புற அறை அல்லது காட்சிக்கூடம், பொது மக்கள் சடங்குகள் செய்ய கூடும் ஒரு இடம் என இந்திய இலக்கியங்களில் வரையறுக்கப்பட்டுள்ளது.
# மண்டபம்

## கோவில் கட்டிடக்கலை

இந்து கோவில்களில் மண்டபம் என்பது நுழைவாயில் ஆகும். மணடபங்கள் கோபுரத்தின் வழியாக கோயிலுக்குள் நுழையும் ஒரு வழியாக அமைந்துள்ளது. இது மதம் சார்பாக கோவில் வளாகத்தில் நடத்தப்படும் இசை மற்றும் நடனம் ஆகியவற்றிற்கான ஒரு முக்கிய இடமாகும். பிரார்த்தனை மண்டபம் என்பது பொதுவாக கோவிலின் கருவறைக்கு முன் (கர்ப்பகிருகம்) முன் கட்டப்பட்டிருக்கும். ஒரு பெரிய கோவில் பல மண்டபங்களைக் கொண்டிருக்கும்.  
ஒரு கோவிலில் ஒன்றுக்கு மேற்பட்ட மண்டபங்கள் இருந்தால், ஒவ்வொன்றும் ஒரு வித்தியாசமான நிகழ்ச்சிகளுக்கு ஒதுக்கீடுச் செய்யப்பட்டு அதன் பயன்பாட்டைப் பிரதிபலிக்கும் ஒரு பெயரைக் கொண்டிருக்கும். உதாரணமாக, தெய்வீக திருமணத்திற்காக அர்ப்பணிக்கப்பட்ட ஒரு மண்டபம் 'கல்யாண மண்டபம்' எனக் குறிப்பிடப்படுகிறது. பெரும்பாலும் மண்டபங்களில் தூண்கள் கொண்டு அமைக்கப்பட்டு, அத்தூண்கள் சிற்பங்களைக் கொண்டு அலங்கரிக்கபடுகின்றன. சமகால நிகழ்வுகளின் அடிப்படையில், இந்து திருமணங்கள் நிகழ்த்தும் ஒரு அமைப்பை அது பிரதிபலிக்கிறது. மண்டபத்தின் மையப்பகுதியில் மணமகனும் மணமகளும் அமர்ந்திருக்க அவர்களுக்கு முன்னர் ஒரு புனிதத் தீ மூட்டப்பட்டுத் திருமணச் சடங்குகள் நடைபெறுவது வழக்கமாகும்.
# மண்டபம்

## பெயர் வேறுபாடுகள்

மண்டபம் ]]
ஒரு கோவிலில் ஒன்றுக்கு மேற்பட்ட மண்டபத்தில் இருக்கும் போது, அவை வெவ்வேறு பெயர்களால் வழங்கப்படுகின்றன.  
- அர்த்த மண்டபம் அல்லது அர்த மண்டபம் - கோவிலின் வெளிப்புறம் மற்றும் கருவறைக்கு இடையே உள்ள இடைவெளியில் (கர்ப்பகிருகம்) அமைந்திருக்கும் மண்டபங்கள்
- ஆஸ்தான மண்டபம் - மாநாட்டு மண்டபம்
- கல்யாண மண்டபம் - இறைவனுடைய திருமண சடங்கிற்காக அர்ப்பணிக்கப்பட்டது
- மகா மண்டபம் - (மகா = பெரியது) கோவிலில் பல மண்டபங்கள் இருந்தாலும், இது மிகப் பெரியதாகவும், மிக உயரமானதாகவும் காணப்படும். இது மத சொற்பொழிவுகள் நடத்துவதற்குப் பயன்படுத்தப்படுகிறது. சில நேரங்களில், மகா மண்டபம் ஒரு இடைவெளிகூறு அச்சு வழியாக கட்டமைக்கப்பட்டிருக்கிறது (இந்த இடைவெளிகூறு மைய அச்சுடன் மறைந்திருக்கும்). வெளிப்புறத்தில், ஒரு பெரிய ஜன்னல் வழியாக வெளிச்சம் நிறைந்து, கோவிலுக்குள் ஒளி மற்றும் புத்துணர்வை ஏற்படுத்துகிறது.
- நந்தி மண்டபம் (அல்லது நந்தி மந்திர்) - சிவன் கோயில்களில், புராதன காளையான நந்தி சிலை கொண்ட கூடம், சிவன் சிலை அல்லது லிங்கத்தை பார்த்துக் கொண்டிருக்கும்.
- இரங்கா மண்டபம்
- மேகநாத் மண்டபம்
- நமஸ்கார மண்டபம்
- திறந்த மண்டபம்
# மண்டபம்

## பிற மொழிகள்

, பாங்காக் ]]
, இந்தோனேசியாவின் அரச பெண்டோபோ, பொதுவாக சுல்தான் அரண்மனைகளில் காணப்படுகிறது. ]]
*இந்தோனேசியாவில்*, மண்டபம் ஒரு *பெண்டோபா* என அறியப்படுகிறது. அசாதாரணமாக, இந்தோனேஷிய *பெண்டோபாக்கள்* பெரும்பாலும் முஸ்லீம் சமூகங்களால் கட்டப்பட்டது. பல மசூதிகள் *பெண்டோபா*வை பின்பற்றியே மேரு மலையை நினைவுபடுத்துவது போல அடுக்கு கூரைகள் கொண்ட, வடிவமைப்பினை பின்பற்றியே கட்டப்பட்டுள்ளாது.  
தமிழ் மொழியில் முற்றிலும் ஆயிரம் தூண்களைக் கொண்ட மண்டபத்தை *ஆயிரம் கால் மண்டபம்* என அழைக்கப்படுகிறது. இதன் தூண்கள் கோயிலின் விமானம் தளம் வரை இணைக்கப்பட்டு திராவிட கட்டிடக்கலைக்கு ஒரு தனித்துவமான பங்கினை தருகிறது  
*பர்மிய* மொழியில் மண்டபம் என்பது இது பாலி *மாண்டாட்* என்ற சொற்பிறப்பியல் தோற்றம் கொண்டது, புத்தர்களின் *திங்கியான்* திருவிழா காலங்களில் மக்களின் மேல் நீர் தெளிக்கும் திறந்த மேடை அல்லது கூடமாகும்.  
*தாய்* மொழியில் *மண்டபா அல்லது மண்டூப்* என அழைக்கப்படும் இது பெரும்பாலும் தாய் கோவில் கலை மற்றும் கட்டிடக்கலையை பிரதிபளிக்கிறது. *கோர் ட்ராய்* என்ற வடிவில் (கோயில் நூலகம்) அல்லது கோவில் பலிபீடம் போன்றவை சியாங் மை என்ற இடத்தில் வாட் சியாங் மேன் என்ற மண்டபம் அமைந்துள்ளது..
# சாட்டியக்குடி வேதநாதர் கோயில்

**சாட்டியக்குடி வேதநாதர் கோயில்** திருவிசைப்பா திருப்பல்லாண்டு திருத்தலங்களில், ஒன்றாகும்.
# சாட்டியக்குடி வேதநாதர் கோயில்

## அமைவிடம்

இத்தலம் நாகப்பட்டினம் மாவட்டம் கீவளூரிலிருந்து கச்சனம் வழியாக திருத்துறைப்பூண்டி செல்லும் சாலையில் உள்ளது. இவ்வூர் மக்கள் வழக்கில் சாட்டியக்குடி என்றும் அழைக்கப்படுகிறது.
# சாட்டியக்குடி வேதநாதர் கோயில்

## இறைவன், இறைவி

இக்கோயிலில் உள்ள இறைவன் வேதநாதர், வேதபுரீசுவரர், ரிக்வேதநாதர் என்றழைக்கப்படுகிறார். இறைவி வேதநாயகி ஆவார்.
# சாட்டியக்குடி வேதநாதர் கோயில்

## சிறப்பு

சாட்டிய (சாண்டில்ய) முனிவர் வழிபட்ட தலமென்றும் கூறப்படுகிறது. கோயிலின் திருச்சுற்றில் அவரது சிற்பம் உள்ளது.
# சிவ்னேரி குகைகள்

**சிவ்னேரி குகைகள்** (*Shivneri Caves*) கி.மு.முதலாம் நூற்றாண்டில் பௌத்த பிக்குகள் தோண்டிய செயற்கை குகைகள் ஆகும். ஆயிரம் ஆண்டு பழைமை வாய்ந்த நகரங்களில் ஒன்றான இந்திய மாநிலமான மகாராட்டிரத்தின், புனே மாவட்டலுள்ள ஜூன்னார் என்ற இடத்திற்கு சுமார் 2 கி.மீ. தென்மேற்கில் சக்யத்ரி மலையின் அடிவாரத்தில் அமைந்துள்ள பிரபலமான சுற்றுலாத் தலமாகும். ஜுன்னார் நகரின் பிற குகைகளில் மன்மோடி குகைகள், லென்யாத்திரி மற்றும் துளஜா குகைகள் ஆகியன அடங்கும்.
# சிவ்னேரி குகைகள்

## விளக்கம்

சிவ்னேரி பௌத்த மத குகைகள் மராட்டியப் பேரரசர் சிவாஜியின் கோட்டையின் அருகே அமைந்துள்ள சிவன் கோட்டையின் அருகே அமைந்துள்ளது. இது கி.மு. முதலாம் நூற்றாண்டின் முற்பகுதியில் தோண்டப்பட்ட 60 குகைகள் அடங்கிய ஒன்றாகும். கி.மு. இரண்டாம் நூற்றாண்டின் ஆரம்பத்தில், இந்த குகைகள் பௌத்த நடவடிக்கைகளில் ஒரு வளமான மையமாக இருந்தன. குகைகள் அடிப்படையில் விஹாரைகள் அல்லது சிறிய அறைகள் மூலம் செய்யப்படுகின்றன, ஆனால் அவற்றில் சைத்தியங்களும் அடங்கும். சிவ்னேரி மலையில் மேற்கு-கிழக்கு-தெற்கு ஆகிய திசைகளிலும் ஒரு முக்கோணத்தின் மூன்று பக்கங்களைப் போல குகைகள் சிதறி கிடக்கின்றன. இந்தக் குகைகள் மலை முழுவதும் சிதறி, பல குழுக்களாக வகைப்படுத்தப்படுகின்றன: கிழக்குப் பிரிவு (1, 2 மற்றும் 3), மேற்குக் குழு மற்றும் தென் குழு ஆகியவற்றை மிக முக்கியமான குகைகளாக நாம் குறிப்பிடலாம்:  
- குகை 26 - இரண்டு கதை புத்த விகாரம்
- குகை 45 - *பரா-கோத்ரி* எனப்படும் ஒன்று, இது புத்த பிக்குகள் தங்கிய 12 அறைகள் உள்ளது.
# சிவ்னேரி குகைகள்

## விளக்கம்

### தெற்கு முகம்: கிரேட் சைத்தியா (குகை 47)

குகை 47 சிவ்னேரி மலையின் தெற்கு பகுதியில் உள்ளது. இது குழுவின் மிகவும் குறிப்பிடத்தக்க சைத்தியத்தில் ஒன்றாகும். நாசிக்கில் (பாண்டவர் குகைகள்) காணப்படுவதைப் போலவே இரண்டு வட்ட தூண்கள் மேல்பகுதியில் தரமாக இணைக்கப்பட்டு உள்ளது. மேலும் மண்டபம் 9.9x6.5 மீ அகலமும், மற்றும் 5.8 மீ உயரமும் கொண்டது. இந்த குகையில் இந்த குகையின் மேல்பகுதி மிகச்சிறிய அழகான தண்டவாளம் போன்ற பாணியில் ஸ்தூபம் (தாது கோபுரம்) அமைந்துள்ளது. இது ஒரு குடை போன்ற தோற்றத்தைத் தருகிறது. கூறைகள் ஆரஞ்சு, பழுப்பு மற்றும் வெள்ளை போன்ற அடர்த்தியான நிறங்கள் அடங்கிய வண்ணச் சதுரங்களில் வர்ணங்களால் பூசப்பட்டிருக்கிறது,.  
சைத்தியத்தின் வெளிப்புற முகப்பில் இதை உருவாக்க உதவி செய்த வணிகர்களின் பெயர்கள் கல்வெட்டில் உள்ளது:
# சிவ்னேரி குகைகள்

## யவனர்களின்ன் கல்வெட்டுகள்

யவனர்கள் (இந்தோ கிரேக்கர்கள்) செய்த இரண்டு பெளத்த கல்வெட்டுகள் சிவ்னேரியில் காணப்படுகின்றன.  
; குகை 54 யவனர்களின் கல்வெட்டு  
கல்வெட்டு "யவனசா" என்ற வார்த்தைக்கு முன்னர் சுவசுத்திக்கா என்ற பௌத்த சின்னம் தொடங்குகிறது.  
; குகை 67 யவனர் கல்வெட்டு  
"யா-வா- னா-ச" என்ற வார்த்தை]]
இந்த இரண்டாவது கல்வெட்டில், திரிரத்னா மற்றும் ஸ்வஸ்திகாவின் புத்த சின்னங்கள் (தலைகீழாக) முதல் வார்த்தை "யவனசா" இருபுறமும் நிலைநிறுத்தப்பட்டுள்ளன.  
யவனர்களின் கல்வெட்டுகளில் காணப்படும் நன்கொடைகளைப் பற்றிய தவல்கள் கர்லா குகைகள், பாண்டவர் குகைகள் மற்றும் மன்மோடி குகைகளிலும் காணப்படுகின்றன.
# ஏ. ஸ்ரீகர் பிரசாத்

**ஸ்ரீகர் பிரசாத்** (A. Sreekar Prasad) என்கிற **அக்கினேனி ஸ்ரீகர் பிரசாத்,** ஒரு இந்திய திரைப்படத்துறையில், திரைப்படத் தொகுப்பு பிரிவில் பணியாற்றியுள்ளதன் மூலம் அறியப்படுகிறார். இவர் இந்தி, மலையாளம், தமிழ், தெலுங்கு மற்றும் ஆங்கிலம் மொழித் திரைப்படங்களில் அதிகமாக பணியாற்றுகிறார். இவரது கடைசி சிறந்த படத்தொகுப்பிற்கான தேசிய திரைப்பட விருது பெற்ற திரைப்படம் *ஃபிராக்* (2008) ஆகும். இப்படத்தை நந்திதா தாஸ் இயக்கியுள்ளார். இவர் பல மொழிகளில் இந்திய திரைப்படத்துறையில் பங்களித்ததற்காக, *2013 ஆம் ஆண்டின் மக்கள்* என லிம்கா புக் ஆஃப் ரெகார்ட்ஸில் சேர்க்கப்பட்டார், மேலும், இவர் ஒரு சிறப்பு ஜூரி விருது உட்பட எட்டு தேசிய விருதுகளை பெற்றுள்ளார்.
# ஏ. ஸ்ரீகர் பிரசாத்

## தொழில்

ஸ்ரீகர் பிரசாத் மெட்ராஸ் பல்கலைக்கழகத்தில் இலக்கியத்தில் பட்டம் பெற்றவர். ஆந்திரத் திரைப்படத்துறையில் பணியாற்றிய அவரது தந்தையிடமிருந்து திரைப்படத் தொகுப்பின் கலையை கற்றுக்கொண்டார்.தெலுங்குத் திரைப்படங்களுடன் இவர் தன் தொழில் வாழ்க்கையை துவங்கினார் என்றாலும், மலையாளம் மற்றும் தமிழ் திரைப்படங்களின் மூலம் தேசிய விருதைப் பெற்றார். இவர், ஏழு முறை சிறந்த படத்தொகுப்பிற்காக தேசிய விருதைப் பெற்றார். மற்றும் ஒரு சிறந்த ஜூரி விருதை தனது இரண்டு தசாப்தங்களில் பெற்றுள்ளார்.
இவரது படத்தொகுப்பில் வெளியான திரைப்படங்களில் *யோதா* (1992), "நிர்ணயம்" (1995), *வானபிரஸ்தம்* (1999), *அலைபாயுதே* (2000), *தில் சாத்தா ஹை" (2001), *கன்னத்தில் முத்தமிட்டால்* (2002), *ஒக்கடு* (2003), *ஆய்த எழுத்து* / *யுவ* (2004), *நவரசா* (2005), *ஆனந்தபத்ரம்* (2005), *குரு* (2007), *பில்லா* (2007), *ஃபிராக்* (2008), *பழசி ராஜா'' (2009) மற்றும் தல்வார் (2015) போன்றவை குறிப்பிடத்தக்கவை ஆகும்.
# ஏ. ஸ்ரீகர் பிரசாத்

## சொந்த வாழ்க்கை

தெலுங்கு நடிகர் எல்.வி. பிரசாத் சகோதரர் அக்கினேனி சஞ்சீவிக்கு, ஸ்ரீகர் பிரசாத் பிறந்தார். இவரது மகன் அக்சய் அக்கினேனி, *பீட்சா (2014)* திரைப்பட இயக்குனராவார். அக்சய், நடிகர் ஆர்.பார்த்திபன் மற்றும் நடிகை சீதாவின் மகள் பி. எஸ். கீர்த்தனாவை மணந்தார். ஸ்ரீகர் பிரசாத், கீர்த்தனா குழந்தை நட்சத்திரமாக நடித்துள்ள *கன்னத்தில் முத்தமிட்டால்* திரைப்படத்தின் படத் தொகுப்பாளர் ஆவார். கீர்த்தனா இப்படத்தில் நடித்ததற்காக, 2002 ல் சிறந்த குழந்தை கலைஞருக்கான தேசிய திரைப்பட விருதைப் பெற்றார்.
# ஏ. ஸ்ரீகர் பிரசாத்

## விருதுகள்

;தேசிய திரைப்பட விருதுகள்  
- 1989: சிறந்த படத்தொகுப்பு - *ராக்*
- 1997: சிறந்த படத்தொகுப்பு - *ராக் பிராக்*
- 1998: சிறந்த படத்தொகுப்பு - த டெரரிஸ்ட்
- 2000: சிறந்த படத்தொகுப்பு - *வானபிரஸ்தம்*
- 2002: சிறந்த படத்தொகுப்பு - *கன்னத்தில் முத்தமிட்டால்*
- 2008: சிறந்த படத்தொகுப்பு - *ஃபிராக்*
- 2010: சிறப்பு ஜூரி விருது - *குட்டி ஸ்ரங்க்* , *காமினி* , *கேரளா வர்மா பழசி ராஜா*
# இளவந்தி ஊராட்சி

*இளவந்தி வடுகபாளையம் ஊராட்சி* என்பது தமிழ்நாட்டில் திருப்பூர் மாவட்டத்தில் அமைந்துள்ள ஓர் ஊராட்சி ஆகும். இது பொங்கலூர் (தற்போது பல்லடம் சட்டமன்ற தொகுதி) சட்டமன்ற தொகுதிக்கும் திருப்பூர் மக்களவை தொகுதிக்கும் உட்பட்டதாகும். இந்த ஊராட்சி மன்ற தலைவர்கள் உள்ளாட்சி தேர்தலில் மூலம் 6 உறுப்பினர்கள் தேர்ந்தெடுக்கப்படுகின்றனர்.இந்த ஊராட்சி காமநாயக்கன் பாளையம் காவல்நிலைய எல்லைக்கு உட்பட்டதாகும்.
# இளவந்தி ஊராட்சி

## மக்கள் தொகை

2011ம் ஆண்டு தேசிய மக்கள் தொகை கணக்கெடுப்பு படி இந்த ஊராட்சியில் 1,649 பேர் வசிக்கின்றனர். இதில் ஆண்கள் 48% பேரும் பெண்கள் 52% பேரும் வசிக்கின்றனர்.
# இளவந்தி ஊராட்சி

## போக்குவரத்து

இந்த ஊராட்சியின் பெரும்பாலும் குறிப்பிட்ட நேரத்தில் தான் பேருந்து இயக்கப்படுகின்றன. குறிப்பாக பல்லடம் , கேத்தனூர் உள்ளிட்ட பகுதிகளுக்கு போக்குவரத்து வசதி உள்ளது
# இளவந்தி ஊராட்சி

## பகுதிகள்

- பழைய இளவந்தி (மேற்கு)
- புதிய இளவந்தி (கிழக்கு)
- ஆதிதிராவிடர் காலணி
# இளவந்தி ஊராட்சி

## நிர்வாகம்

- இந்த ஊராட்சியில் பெரும்பாலும் விவசாய குடும்பங்கள் உள்ளன.
- பெரும்பாலும் விவசாயத்தை நம்பியும் கூலி தொழிலை நம்பியும் உள்ளனர்
- **இளவந்தி வடுகபாளையம்** *தொடக்க வேளாண்மை கூட்டுறவு வங்கி* அமைந்துள்ளது.
- அரசு ஆரம்ப சுகாதார நிலையம் உள்ளது.
# கிரிஸ் கோபாலகிருஷ்ணன்

**கிரிஸ் கோபாலகிருஷ்ணன்** (Kris Gopalakrishnan) என்று பிரபலமாக அழைக்கப்படும் **சேனாபதி கோபாலகிருஷ்ணன்**, ஒரு நிறுவன தொடக்கங்களுக்கான நிதி மற்றும் ஆதரவு தரும் நிறுவனமான "ஆக்ஸிலர் வென்சர்ஸி"ன் தலைவர் மற்றும் இந்தியாவை அடித்தளமாகக் கொண்டு இயங்கும் உலகளாவிய ஆலோசனை மற்றும் தகவல் தொழில்நுட்ப சேவைகள் வழங்கும் நிறுவனமான இன்ஃபோசிஸ் நிறுவனத்தின் முன்னாள் நிர்வாக துணைத் தலைவர் (முன்னாள் இணை தலைவர்) ஆவார். மேலும், இவர் இன்ஃபோசிஸ் நிறுவனத்தை தொடங்கிய ஏழு நிறுவனர்களில் ஒருவராவார். 2013-14ஆம் ஆண்டிற்கான இந்திய தொழிற்துறை கூட்டுறவு சங்கத்தின் தலைவராக அவர் தேர்ந்தெடுக்கப்பட்டார்.
# கிரிஸ் கோபாலகிருஷ்ணன்

## இளமைப்பருவம்

கோபாலகிருஷ்ணன், திருவனந்தபுரத்தில் ஏப்ரல் 5, 1955 இல் பிறந்தார். கேரள மாநிலத்தின் மாதிரி ஆண்கள் மேல்நிலைப் பள்ளியில் தனது பள்ளிப் படிப்பை முடித்தார்.  
கோபால கிருஷ்ணன் சென்னையிலுள்ள இந்திய தொழில்நுட்பக் கழகமான ஐஐடியில் *எம்.எஸ்.சி*. (இயற்பியல்) 1977லும், மற்றும் *எம். டெக்*. (கணினி அறிவியல்) 1979லும் பயின்றார். 1979 ல் மும்பையிலுள்ள , *பட்னி கம்ப்யூட்டர் சிஸ்டம்ஸ்* என்ற நிறுவனத்தில், மென்பொருள் பொறியாளராக தனது தொழில் வாழ்க்கையைத் தொடங்கினார்.
# கிரிஸ் கோபாலகிருஷ்ணன்

## தொழில்

### இன்போசிஸ்

1981 இல், கோபால கிருஷ்ணன், ஏற்கனவே ஆறு மற்ற தொழில் முனைவோரைக் கொண்ட இன்போசிஸுடன் இணைக்கப்பட்டார். ஆரம்ப ஆண்டுகளில், இன்போசிஸில் அவரது பணியானது, அமெரிக்க நுகர்வோர் தயாரிப்புத் துறையில் வாடிக்கையாளர்களுக்கான தகவல் அமைப்புகளின் வடிவமைப்பு, மேம்பாடு, செயலாக்கம் மற்றும் ஆதரவு ஆகியவற்றை உள்ளடக்கியதாக இருந்தது. 1987 முதல் 1994 வரை, கோபால கிருஷ்ணன், கே.எஸ்.ஏ. / இன்ஃபோசிஸ் (ஜோர்ஜியாவில் அட்லாண்டா, இன்போசிஸ் மற்றும் கேஎஸ்ஏ ஆகியோருடன் இணைந்த ஒரு கூட்டு முயற்சியில்) தலைமை வகித்தார்.  
2007 இல், கோபால கிருஷ்ணன் நந்தன் நிலெக்கணியிடமிருந்து இன்ஃபோசிஸ் டெக்னாலஜிஸ் லிமிடெட் நிறுவனத்தின் தலைமை நிர்வாக அதிகாரி மற்றும் நிர்வாக இயக்குநராக பொறுப்பேற்றார். நான்கு வருட காலப்பகுதியில், இன்ஃபோசிஸ் 'டாப்லின் இரட்டிப்பாக $ 6 பில்லியன் ஆக இருந்தது. இதற்கு முன்பு, ஏப்ரல் 2002 முதல் கோபால கிருஷ்ணன் தலைமை நிர்வாக அதிகாரியாக பணியாற்றினார். மற்றும் ஜனாதிபதி மற்றும் கூட்டு நிர்வாக இயக்குநராக ஆகஸ்ட் 2006 முதல் பணியாற்றியுள்ளார். இப்பணிகளில், வாடிக்கையாளர் சேவை, தொழில்நுட்பம், முதலீடுகள் மற்றும் கையகப்படுத்துதல் ஆகியவற்றின் பொறுப்புகளில் அவரது பொறுப்பு இருந்தது. ஆகஸ்ட் 2011 இல், அவர் தனது தலைமை நிர்வாக அதிகாரி மற்றும் நிர்வாக இயக்குநர் பொறுப்பை, அவரது சக ஊழியரும், இன்போசிஸின் மற்றொரு இணை நிறுவனருமான, எஸ்டி ஷிபுலால் என்பவரிடம் ஒப்படைத்தார். பின்னர் அவர் இன்போசிஸ் குழுவின் நிர்வாக துணைத் தலைவராக நியமிக்கப்பட்டார். ஜூன் 14 முதல் அக்டோபர் 10, 2014 வரை இன்போசிஸின் சார்பில் துணைத் தலைவராக நியமிக்கப்பட்டார்.
# கிரிஸ் கோபாலகிருஷ்ணன்

## விருதுகள்

2011 ஆம் ஆண்டில் இந்தியாவின் மூன்றாவது உயர்ந்த குடிமகன் கௌரவமான பத்ம பூசண் விருது, இந்திய அரசாங்கத்தால் இவருக்கு வழங்கப்பட்டது.
# கிரிஸ் கோபாலகிருஷ்ணன்

## அறப்பணி

கோபால கிருஷ்ணன், 225 கோடி ரூபாயை (சுமார் 40 மில்லியன் அமெரிக்க டாலர்) பெங்களூரில் உள்ள இந்திய இன்ஸ்டிடியூட் ஆப் சயின்ஸில் மூளை ஆராய்ச்சி மையத்தை உருவாக்க நன்கொடை அளித்தார். இந்த தொகை, ஒரு தனிநபர் மூலமாக, முதன்முறையாக 105 வயதான அந் நிறுவனத்திற்கு கிடைத்த மிகப்பெரிய பரிசுத்தொகையாக கருதப்படுகிறது. கூடுதல் தொகையாக ரூ. 60 கோடி ரூபாயை (சுமார் US $ 10 மில்லியன்) சென்னையில் உள்ள இந்திய அறிவியல் கழகம் மற்றும் இந்திய இன்ஸ்டிடியூட் ஆப் டெக்னாலஜி , நரம்பியல் மற்றும் டேட்டா சயின்ஸ் ஆகியவற்றில் சிறப்பான வரவேற்புத் தளங்களை அமைக்க நன்கொடை அளித்தார்.
# இந்தியாவில் அடிப்படை உரிமைகள் கோட்பாடுகள் மற்றும் அடிப்படைக் கடமைகள்

**இந்தியாவில் அடிப்படை உரிமைகள் கோட்பாடுகள் மற்றும் அடிப்படைக் கடமைகள்**
போன்றவை இந்திய அரசியலமைப்பின் சில பிரிவுகள் ஆகும். இந்த பிரிவுகள் அரசாங்க கொள்கைகளை உருவாக்கவும், அரசாங்க கொள்கைக்கான மசோதாக்களின் உரிமைகள் மற்றும் குடிமக்களின் நடத்தைக்கும் ஒரு அரசியலமைப்பு சட்டமூலத்தை கொண்டுள்ளது. இந்த பிரிவுகள் அரசியலமைப்பின் முக்கிய கூறுகளாகக் கருதப்படுகின்றன, 1947 முதல் 1949 வரை இந்திய அரசியலமைப்பு சட்டமூலத்தை அடிப்படயாக கொண்டு உருவாக்கப்பட்டது. இந்த அடிப்படை உரிமைகள் அனைத்து குடிமக்களின் அடிப்படை மனித உரிமைகளாக வரையறுக்கப்படுகின்றன. இனம், இடம், மதம், சாதி, பிறப்பு மற்றும் பாலினம் ஆகியவற்றை இந்த உரிமைகள் அரசியலமைப்பின் மூன்றாம் பாகத்தில் வரையறுக்கப்பட்டுள்ளன.
# இந்தியாவில் அடிப்படை உரிமைகள் கோட்பாடுகள் மற்றும் அடிப்படைக் கடமைகள்

## வரலாறு

இந்திய சுதந்திர இயக்கத்தின் தோற்றம் அதன் அடிப்படை உரிமைகள் மற்றும் கட்டளை கோட்பாடுகளை கொண்டிருந்தன மேலும் சுதந்திரத்தின் மதிப்பை அடையவும், சமூக நலன்களை அடைவதற்கும் உறுதிப்படுத்தியது. வரலாற்று இங்கிலாந்தின் உரிமைகள், ஐக்கிய அமெரிக்காவின் உரிமைகள் மற்றும் பிரான்சின் மனித உரிமைகள் போன்ற வரலாற்று ஆவணங்கள் இந்தியா அரசியலமைப்பு உரிமைகளின் வளர்ச்சி வரலாற்று ஆவணங்கள் மூலம் ஈர்க்கப்பட்டன. 1925 ஆம் ஆண்டு அன்னி பெசண்ட் தயாரித்த காமன்வெல்த் ஆஃப் இந்தியா மசோதாவில் குறிப்பிட்ட ஏழு அடிப்படை உரிமைகளான தனிப்பட்ட சுதந்திரம், மனசாட்சி சுதந்திரம், கருத்து சுதந்திரம், சட்டசபை சுதந்திரம், பாலினம், இலவச அடிப்படை கல்வி மற்றும் பொது இடங்களின் இலவச பயன்பாடு போன்ற கோரிக்கைகளை உள்ளடக்கியது. அடிப்படை விதிகள் பின்னர் 1976 ஆம் ஆண்டில் 42 வது திருத்தம் மூலம் அரசியலமைப்பில் சேர்க்கப்பட்டது.
# இந்தியாவில் அடிப்படை உரிமைகள் கோட்பாடுகள் மற்றும் அடிப்படைக் கடமைகள்

## அடிப்படை உரிமைகள்

அரசியலமைப்பின் மூன்றாம் பாகத்தில் உள்ளடங்கிய அடிப்படை உரிமைகள், அனைத்து இந்தியர்களுக்கும் சிவில் உரிமைகள் வழங்கப்படுவதோடு அனைத்து இந்தியர்களுக்கும் குடி உரிமைகள் உத்தரவாதம், அதே நேரத்தில் குடிமக்களின் உரிமைகளை பாதுகாப்பதற்கான ஒரு கடமையாக இது இருக்கும். ஒரு தனிநபரின் சுதந்திரத்தை ஆக்கிரமிப்பதில் இருந்து மாநிலத்தை தடுக்கிறது. சமத்துவ உரிமை, சுதந்திர உரிமை, சுரண்டலுக்கு எதிரான உரிமை, மத சுதந்திரம், கலாச்சார உரிமை, கல்வி உரிமைகள், சொத்துரிமை மற்றும் அரசியலமைப்பு ஏற்பாடுகள் உள்ளிட்ட ஏழு அடிப்படை உரிமைகள் அரசியலமைப்பின் மூலம் வழங்கப்பட்டன.
# இந்தியாவில் அடிப்படை உரிமைகள் கோட்பாடுகள் மற்றும் அடிப்படைக் கடமைகள்

## சமத்துவ உரிமை

சமத்துவ உரிமை என்பது அரசியலமைப்பின் முக்கிய உத்தரவாதங்களில் ஒன்றாகும். இது சட்டம் 14-16 ஆகியவற்றில் உள்ளடங்கியுள்ளது. சமத்துவத்தின் பொதுவான கொள்கைகளை சட்டத்தின் முன்பு பாரபட்சமின்றி ஒருங்கிணைக்கிறது மேலும் 17-18 ஆகிய பிரிவுகள் சமூகத்தின் சமத்துவத் தத்துவத்தை உள்ளடக்கியது. 14 வது பிரிவின் படி சட்டத்திற்கு முன் சமத்துவ உரிமை, இந்தியாவின் எல்லைக்குள் உள்ள அனைத்து நபர்களுக்கும் சட்டத்தின் சமமான பாதுகாப்பு ஆகியவற்றை உத்தரவாதம் செய்கிறது.
# இந்தியாவில் அடிப்படை உரிமைகள் கோட்பாடுகள் மற்றும் அடிப்படைக் கடமைகள்

## அடிப்படை கடமைகள்

- அரசியலமைப்பைக் கடைப்பிடித்து, அதன் இலட்சியங்களையும், நிறுவனங்களையும், தேசிய கொடி மற்றும் தேசிய கீதத்தையும் மதிக்க வேண்டும்.
- சுதந்திரத்திற்கான நமது தேசியப் போராட்டத்திற்கு ஊக்கமளித்த உயர்ந்த கொள்கைகளை வணங்கவும் பின்பற்றவும் வேண்டும்.
- இந்தியாவின் இறையாண்மை, ஒற்றுமை மற்றும் ஒருமைப்பாட்டை நிலைநாட்டவும் பாதுகாக்கவும் வேண்டும்.
- காடுகள், ஏரிகள், ஆறுகள், வனவிலங்கு உள்ளிட்ட இயற்கை சூழலை பாதுகாக்கவும் மற்றும் உயிரினங்களுக்கு இரக்கமளிக்கவும் மேம்படுத்தவும் வேண்டும்.
- குழந்தைக்கு கல்வி வாய்ப்புகளை வழங்க, ஆறு முதல் பதினான்கு வயதிற்கு இடைப்பட்டவர்களுக்கு பெற்றோர் அல்லது பாதுகாவலராக இருக்கலாம்.
# கேன்னட்டு

**கேன்னட்டு** (*Gannet*) என்பது சுலிடே குடும்பத்தில் மோரசு என்னும் பேரினத்தைச் சேர்ந்த ஒரு கடற்பறவை. இவை பூபிக்களுடன் நெருங்கிய தொடர்பு கொண்டவை. கேன்னட்டு என்னும் பெயர் கேனோட்டு என்னும் பழைய ஆங்கிலச் சொல்லில் இருந்து பிறந்தது. இதன் பொருள் வலிமையுள்ள அல்லது ஆண்மையுள்ள என்பதாகும்.  
கேன்னட்டுகள் அளவில் பெரிய பறவைகள். உடல் வெண்ணிறத்திலும் தலை மஞ்சள் படிந்தவாறு இருக்கும். இறக்கைகளின் ஓரம் கருப்பாகவும் அலகு நீண்டும் இருக்கும். வட அத்திலாந்திக் கடற்பகுதியில் காணப்படும் வடக்கத்திய கேன்னட்டு என்னும் பறவை கேன்னட்டுகளிலேயே பெரியது. இறக்கை விரித்த நிலையில் இதன் அகலம் இரண்டு மீட்டர் (6.6 அடி) வரை இருக்கும். இது கால்கள் கொய்யடிகளைக் (சவ்வால் இணைந்த காலடி) கொண்டுள்ளன.  
இப்பறவைகள் மேலிருந்து நீருக்குள் வேகமாகப் பாய்ந்து மீன்களை வேட்டையாடும். இதற்கு ஏற்றவாறு இவை கீழ்க்கண்ட தகவமைப்புகளைப் பெற்றுள்ளன.
- மூக்குத் துளைகள் வெளியில் இல்லாமல் அலகுகளுக்குள் உள்ளன.
- முகத்திலும் நெஞ்சுப் பகுதியிலும் தோலுக்கடியில் காற்றுப் பைகள் உள்ளதால் நீரில் பாயும் போது உடலிக்கு ஏற்படும் தாக்கத்தைக் குறைக்கின்றன.
- கண்கள் ஒன்றுக்கொன்று தள்ளி இருப்பதால் தொலைவினைக் கணிக்க ஏதுவாக உள்ளது.
# மண்டபேஷ்வர் குகைகள்

**மண்டபேஷ்வர் குகைகள்** (*Mandapeshwar Caves*) இந்தியாவில் மகாராட்டிராவில் உள்ள மும்பையின் புறநகர் பகுதியான *மவுண்ட் பாயின்சூர்* அருகே உள்ள *போரிவலி* என்ற இடத்தில் சிவனுக்கு அர்ப்பணிக்கப்பட்ட 8 ஆம் நூற்றாண்டின் குகைக் குடைவரைக் கோயிலாகும். பிராமணர்களால் ஆக்கிரமிக்கப்படுவதற்கு முன்னர் இக்குகைகள் முதலில் புத்த விகாரங்களாக இருந்துள்ளன.
# மண்டபேஷ்வர் குகைகள்

## இருப்பிடம்

இந்த குகைகள் இந்தியாவில் மகாராட்டிராவிலுள்ள மும்பையின் புறநகர் பகுதியான *மவுண்ட் பாயின்சூர்* அருகே உள்ள போரிவலி என்ற இடத்தில் அமைந்துள்ளது. முதலில் குகைகள் *தகிசார்* ஆற்றின் கரையில் இருந்தன. ஆனால் பின்னர் ஆற்றின் போக்கு மாறியது. இப்பகுதியின் பெயர் இந்த கோவிலில் இருந்து பெறப்பட்டது என்று நம்பப்படுகிறது, போரிவலியின் கிழக்குப் பகுதியில் உள்ள சஞ்சய் காந்தி தேசியப் பூங்காவில் அமைந்துள்ள கான்கேரி குகைகளை போர்த்துகீசிய தேவாலய கட்டட இடிபாடுகள் குகையின் மேல் பகுதியில் காணப்படுகின்றன. *இம்மாகுலேட் கன்செப்சன்* தேவாலயம் அதன் தெற்கு பகுதியில் அமைந்துள்ளது. குகைக்கு முன் உள்ள திறந்த வெளி மைதானம் அங்குள்ள மக்கள் விளையாடுமிடமாகவும், வண்டிகள் நிறுத்தும் பகுதியாகவும் பயன்படுத்தப்படுகிறது. இந்த குகைக்கு முன்னால் சுவாமி விவேகானந்தர் சாலை அமைந்துள்ளது.
# மண்டபேஷ்வர் குகைகள்

## வரலாறு

மண்டபேஷ்வர் குகை என்ற பெயர், கடவுள் வாழும் இடம் என்ற பொருள்படும். இந்த குகைகள் ஏறக்குறைய 1500 முதல் 1600 ஆண்டுகளுக்கு முன்பு கட்டப்பட்டது என நம்பப்படுகிறது.
# சிவனார் வேம்பு

**சிவனார் வேம்பு** (Indigofera aspalathoides) என்பது பபேசியே குடும்பத்தைச் சேர்ந்த ஒரு மூலிகைத் தாவரம் ஆகும்.
# சிவனார் வேம்பு

## பெயர்

சிவனார் வேம்பானது *காந்தாரி*, *அன்னெரிஞ்சான் பூண்டு*, *இறைவன வேம்பு* ஆகிய வேறு பெயர்களாலும் அழைக்கப்படுகிறது. இந்தத் தாவரத்தைப் பறித்து உலர்த்தாமல் அன்றே எரித்தாலும் புகையைக் கக்கும் மூலிகை என்ற காரணமாக இதை ‘அன்று எரிந்தான் பூண்டு’ என்று அழைத்துள்ளனர். அது மருவி ‘அன்னெரிஞ்சான் பூண்டு’ ஆகிவிட்டது.
# சிவனார் வேம்பு

## விளக்கம்

இது செம்மண் பகுதிகளில் செழித்து வளரும் ஒரு குறுஞ்செடியாகும். இதன் செவ்விய நிறத் தண்டில் வெள்ளி படர்ந்ததைப் போன்ற ரோம வளரிகள் காணப்படும். மேலும் மிகச் சிறிய அளவிலான முட்டை வடிவ இலைகளைக் கொண்டதாகவும், ஊதா நிறம் கலந்த சிவந்த இதழ்களைக் கொண்ட மலர்கள் பூப்பதாகவும் இது இருக்கும்.
# கு. க. செல்வம்

**கு. க. செல்வம்** (*Ku. Ka. Selvam*, இறப்பு: 3 சனவரி 2024) ஒரு இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு நடைபெற்ற தமிழக சட்டமன்றத் தேர்தலில் ஆயிரம் விளக்கு சட்டமன்றத் தொகுதியில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றதன் மூலமாக தமிழகத்தின் 15ஆவது சட்டமன்றத்திற்குச் சென்றார். இவர் சென்னை, கோடம்பாக்கம், வடபழனி பகுதியில் வசித்து வந்தார். சென்னை, வடபழனியில் உள்ள அறிஞர் அண்ணா பொதுநல மன்றத்தின் செயலாளராக 2009 ஆம் ஆண்டு முதல் பணியாற்றினார். போட்டித் தேர்வுகளுக்கு மாணவர்களை பயிற்றுவிக்கும் பணியிலும் இம்மன்றம் செயல்படுகிறது.  
1997 இல் அதிமுகவிலிருந்து திமுகவில் இணைந்தார். அகஸ்டு, 2020-இல் துவக்கத்தில் இவர் பாரதிய ஜனதா கட்சியின் அகில இந்தியத் தலைவர்களை புது தில்லியில் சந்தித்து பேசினார். இதனால் திமுக கட்சியின் தலைமையிடம் இவரிடம் விளக்கம் கேட்டுள்ளதுடன், இவரை கட்சியிலிருந்து தற்காலிக நீக்கியுள்ளது. 2021 மார்ச் மாதம் பாஜகவில் இணைந்தார். 2022 நவம்பர் 27 ஆம் நாள் மீண்டும் திமுகவில் இணைந்து தலைமை நிலைய அலுவலக செயலாளராகப் பதவி பெற்றார்.
# டகேர் ஒளிப்பட முறை

ஒளிப்படம் ]]
**டகேர் ஒளிப்பட முறை அல்லது டாகுவேரியோ வகை ஒளிப்பட முறை** என்பது பொதுப் பயன்பாட்டிற்கு வந்த முதல் ஒளிப்படப்பிடிப்பு முறை ஆகும். ஏறத்தாழ 20 வருடங்கள் இம்முறையில் ஒளிப்படமெடுப்பது பிரபலமாகவிருந்தது.  
லூயி ஜாக் மாண்டே டகேர் கண்டுபிடித்த இம்முறை 1839ம் ஆண்டு உலகளாவிய ரீதியில் அறிமுகப்படுத்தப்பட்டு 1960ம் ஆண்டளவில் பல புதிய, ஆக்கச் செலவு குறைந்த, காலவிரயம் குறைந்த ஒளிப்பட பிடிப்பு முறைகளின் வருகையால் வழக்கொழிந்தது. மீண்டும் 20ம் நூற்றண்டின் இறுதி வருடங்களில் இம்முறை பழைய ஒளிப்படக் கலைகளில் ஆர்வமுள்ள சிலரால் மீட்டெடுக்கப்பட்டுள்ளது.  
டகேர் முறையில் ஒளிப்படமெடுக்க படப்பிடிப்பாளர் வெள்ளி பூசிய செப்புத் தகடொன்றை ஆடி போல் பளிச்சிட செய்து பின் அதை ஒளி உணர் தகடாக மாற்ற சில இரசாயனங்களின் ஆவியை அத்தகட்டின் மீது படிய விடுவார். பின் ஒளி உணர் திறன் கொண்ட அத்தகட்டை ஒரு ஒளிப்படக் கருவியினுள் செலுத்தி ஒளியின் முன் வெளிப்படுத்துவார். சுற்று சூழல் வெளிச்சத்தின் அளைவைப் பொறுத்து தகடு வெளிப்படுத்தப்படும் கால அளவு வேறுபடும். பிரகாசமான ஒளிக்கு சில நொடிகளும் குறைந்தளவு ஒளிக்கு சற்று கூடுதல் நொடிகளும் ஒதுக்கப்படும். இப்படிமுறைகள் மூலம் தகட்டில் பதியப்படும் படம் கண்களுக்குப் புலப்படாது. பாதரச ஆவி மூலம் தகடு சூடாக்கப்பட்டதும் படம் கண்களுக்குப் புலப்படும். பின் அத்தகட்டின் மேல் சில இரசாயனத் திரவங்கள் ஊற்றி அதன் ஒளி உணர் திறனை செயலிழக்கச் செய்து நீரில் கழுவி காய விடுவார். தகட்டிலிருந்து நன்றாக நீர் அகன்ற பின் படம் பதிந்த அத்தகட்டை ஒரு கண்ணாடி சட்டமிட்டு அல்லது வேறு முறைகளில் பாதுகாப்பார்.  
டகேர் முறையில் படம் பிடிக்கும் போது காட்சியின் கோணம், படம்பிடிக்கப்படும் காட்சி அல்லது நபர்களின் மேல் விழும் ஒளியின் அளவு, சுற்று சூழல் ஒளியின் அளவு போன்றவைகளின் பாதிப்பால் நேர்முறையாகவோ அல்லது எதிர்மறையாகவோ ஒளிப்படங்கள் கிடைக்கப்பெறலாம். நேர்முறை ஒளிப்படங்களில் அதன் வண்ணங்கள் படம்பிடித்த காட்சியை ஒத்திருக்கும். எதிர் மறை அல்லது படல மறை ஒளிப்படங்களில் அதன் பிரகாசமான பகுதிகள் இருண்டதாகவும் இருண்ட பகுதிகள் பிரகாசமாகவும் இருக்கும். டகேர் ஒளிப்படங்களின் இருண்ட பகுதிகள் வெள்ளியாக இருப்பதோடு பிரகாசமான பகுதிகள் நுண்ணிய ஒளி தெறிக்கும் இழைகளைக் கொண்டிருக்கும். இவ்வொளிப்படத் தகடு மென்மையான மேற்பரப்பைக் கொண்டதாக இருக்கும். இலேசாக தேய்த்தால் கூட நிரந்தரமான கீறல் மேற்பரப்பில் விழும். ஆகையினாலேதான் இவ்வொளிப்படத் தகட்டை ஒரு கண்ணாடி சட்டத்தினுள் இட்டு பாதுகாக்கப்படுகிறது.  
பல முற்கால ஒளிப்படங்கள், தாளில் அச்சிடப்பட்ட புகைப்படங்கள் போன்றவை டகேர் முறை ஒளிப்படங்கள் எனத் தவறாக அடையாளப்படுத்தப்படுகின்றன. டகேர் முறை எனும் சொல் 1840களின் ஆரம்பத்திலும் 1850களின் இறுதியிலும் பயன்படுத்தப்பட்டத் தொழில்நுட்பத்தையும் அதன் தனித்தன்மை வாய்ந்த ஒளிப்பட வகை, ஊடகம் ஆகியவற்றையும் குறிக்கிறது.
# டகேர் ஒளிப்பட முறை

## வரலாறு

ஐரோப்பிய மறுமலர்ச்சி காலம்தொட்டே பல கலைஞர்கள் காட்சிகளைத் தொழில்நுட்ப கருவிகளின் மூலம் பதிவு செய்வதில் ஆர்வம் காட்டி வந்தனர். அக்காலத்தில் படப்பிடிப்பு கருவியாக இருட்படப்பெட்டி இருந்தது. காட்சிகளின் மீது பட்டுத் தெறிப்படையும் ஒளியை இருட்படப்பெட்டியூடாக செலுத்தி மறுபுறம் ஒரு திரையிலோ அல்லது சுவற்றிலோ அக்காட்சியின் விம்பத்தை விழச் செய்வதன் மூலம் படம் பெறப்பட்டது. திரையில் அல்லது சுவரில் விழுந்த அப்படத்தைப் பார்த்து ஓவியக் கலைஞர்கள் படியெடுத்தனர். இவ்வாறு படியெடுப்பதன் மூலம் இருபரிமாண ஓவியமொன்றில் நீளம், அகலம், காட்சிக் கோணம் போன்றவற்றைத் தெளிவாகக் காட்ட முடியும். அத்தோடு ஓவியத்திற்குத் தேவையான சரியான துல்லியமான வண்ணங்களையும் இதன் மூலம் வழங்க முடியும். இவ்வுத்தி மேற்கத்தைய ஓவியங்களில் பிரபலமடந்ததால் தங்களது ஓவியங்களை மேம்பட்ட நாகரிகப் படைப்புகளாகக் கருதினர். எனினும் பிற்காலத்தில் ஓவியத்துறையில் நவீனத்துவம் புகுந்ததால் கீழைத்தேய ஓவியங்கள் மீண்டும் செல்வாக்கு பெற்றன. 17ம் நூற்றாண்டின் ஆரம்பத்தில் இத்தாலிய வேதியியலாளரான ஏஞ்சலோ சாலா வெள்ளி நைத்திரேற்றுத் தூள் சூரிய ஒளியினால் கருகியதாக எழுதியிருந்தார். எனினும் அது பற்றி அவர் மேலதிக ஆராய்ச்சி செய்ததாகத் தகவல் எதுவும் கிடைக்கவில்லை.  
அயோடின், புரோமின், குளோரின் ஆகிய தனிமங்களின் கண்டுபிடிப்பு வெள்ளி வேதியியல் சேர்வைகளை அடிப்படையாகக் கொண்ட ஒளிப்படப்பிடிப்பில் முக்கியப் பங்கு வகித்தது.
# ஒரு ஊரில் ஒரு ராஜகுமாரி

**ஒரு ஊரில் ஒரு ராஜகுமாரி** (***Oru Oorla Oru Rajakumari***) பாக்யராஜ் இயக்கத்தில், 1995 ஆம் ஆண்டு சனவரி மாதம் 15 ஆம் தேதியன்று வெளியான இந்தியத் தமிழ்த் திரைப்படமாகும். வேணு தயாரிப்பில், இளையராஜா இசை அமைப்பில், 15 ஜனவரி 1995 ஆம் தேதி வெளியானது. பாக்யராஜ், மீனா, ஜனகராஜ், விஜயகுமார், லிவிங்ஸ்டன் மற்றும் பலர் நடித்துள்ளனர்.  
பார்வையாளர்களின் பாராட்டைப் பெற்ற இப்படம் வணிக ரீதியாக பெரும் வெற்றியை பெற்றது.
# ஒரு ஊரில் ஒரு ராஜகுமாரி

## நடிகர்கள்

பாக்யராஜ், மீனா, சனகராஜ், விஜயகுமார், லிவிங்ஸ்டன், சி. ஆர். சரஸ்வதி, நிர்மலாம்மா, சுரபி, சார்லி, குமரிமுத்து, நளினிகாந்த்.
# ஒரு ஊரில் ஒரு ராஜகுமாரி

## கதைச்சுருக்கம்

படித்த வேலையில்லாத இளைஞர் வெங்கட் (பாக்யராஜ்). வேலையில்லாமல் இருக்கும் வெங்கட்டை, குடும்பத்தினர் எள்ளி நகையாடினர். அவனது பாட்டி மட்டும் அவன் மேல் அதிக பாசமாக இருந்தார். மேலும், ஓர் இளவரசியை தான் வெங்கட் மணமுடிப்பான் என்ற கனவுடன் இருந்தார் அவனது பாட்டி.  
அரச பரம்பரையைச் சேர்ந்த, நீலகிரி எஸ்டேட்டின் உரிமையாளர் லட்சுமி பிரபாவின் (மீனா) திருமண நிச்சயத்தின் பொழுது, பங்குச் சந்தையில் பெருத்த நஷ்டம் என்ற தவறான தொலைபேசி அழைப்பால், லட்சுமி பிரபாவின் தந்தை மாரடைப்பால் இறந்து விடுகிறார். அதனால், தன் செல்வத்தை விரும்பாமல், தன்னை விரும்பும் நபரை திருமணம் செய்ய முடிவு செய்கிறாள் லட்சுமி பிரபா.  
பின்னர், லட்சுமி தோட்டத்தில் மேலாளராக வேலைக்கு சேருகிறான் வெங்கட். அந்த எஸ்டேட்டின் கணக்காளர் தான் அரண்மனையின் ராஜா என்றும், லட்சுமி ஒரு பணிப்பெண் என்றும் நாடகமாடுகிறார்கள். வெங்கட்டின் காதலை அடைய பொறுமையுடன் காத்திருக்கிறாள் லட்சுமி.  
பின்னர், வெங்கட்டின் பாட்டியின் கனவு பலித்ததா என்பதே மீதிக் கதையாகும்.
# ஒரு ஊரில் ஒரு ராஜகுமாரி

## ஒலிப்பதிவு

இப்படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். ஆறு பாடல்களுக்கும் வரிகளை எழுதியவர் வாலி (கவிஞர்) ஆவார்..
**பாடல்களின் பட்டியல்**  
| 1 | அழகு நிலா | மனோ | வாலி | 5:20 |  |
| --- | --- | --- | --- | --- | --- |
| 2 | ஒரு மைனா குஞ்சு | மனோ, எஸ். ஜானகி | வாலி | 5:03 |  |
| 3 | எத்தனை நாளா | மனோ, உமா ரமணன் | வாலி | 4:59 |  |
| 4 | கண்மணி காதல் | மனோ | வாலி | 5:03 |  |
| 5 | வந்தாள் வந்தாள் | மனோ, தேவி நெய்த்தியர் | வாலி | 5:29 |  |
| 6 | ராஜா ராஜாதான் | மனோ, எஸ். ஜானகி | வாலி | 5:49 | } |
# ஒரு ஊரில் ஒரு ராஜகுமாரி

## வரவேற்பு

வேறு எந்த இயக்குனராலும் எடுத்திருக்க முடியாத கதை என்றும், இயக்குநர் பாக்யராஜ் சற்று நம்பத்தக்க வகையில் படத்தை இயக்கியுள்ளதாகவும் விமர்சனம் செய்யப்பட்டது.
# பாரத் பவன்

**பாரத் பவன்** (*Bharat Bhavan*) என்பது இந்தியாவின் போபால் நகரில் மைந்துள்ள ஒரு தன்னாட்சி பெற்ற பல கலைகள் கொண்ட வளாகம் மற்றும் அருங்காட்சியகம் ஆகும். மத்தியப் பிரதேச அரசு இதை நிறுவி, நிதியுதவி செய்கிறது. கட்டடக் கலைஞர் *சார்ல்ஸ் கோர்ரியா* இதை கட்டியுள்ளார். 1982ஆம் ஆண்டில் திறக்கப்பட்ட போபால் ஏரியின் மேல் பகுதியை நோக்கி அமைந்திருக்கும் இது ஒரு கலைக்கூடம், நுண்கலைக் கூடம், ஒரு திறந்தவெளி அரங்கு, ஒரு திரையரங்கம், ஒரு மண்டபம், ஒரு பழங்குடி மற்றும் நாட்டுப்புற கலைகளின் அருங்காட்சியகம், இந்திய கவிதை நூலகங்கள், பாரம்பரிய இசை, நாட்டுப்புற இசை ஆகியவை அடங்கியுள்ளது.
# பாரத் பவன்

## வரலாறு

1980களின் முற்பகுதியில், தேசிய தலைநகரங்களில் பிராந்திய மையங்களின் மூலமாக இந்திய கலைகளை வளர்ப்பதில் நாடு முழுவதும் அரசு கவனம் செலுத்தியது. *உஜ்ஜயினி*யில் *காளிதாஸ் அகாடமி* என்ற இலக்கிய அமைப்பை நிறுவுவதற்கு காரணமாக இருந்த மத்திய அரசின் கல்வி அமைச்சகத்தில் (1966-1992) ஒரு இந்திய ஆட்சிப் பணி இயக்குநராக இருந்த *அசோக் வாஜ்பாய்* இதற்கான முயற்சியை முன்னெடுத்தார், இது 1983 இல் திறக்கப்பட்டது. இந்தியாவின் பல பகுதிகளிலும் சில கலாச்சார முயற்சிகள் பல ஆண்டுகளாக தோல்வியில் முடிந்தாலும், இத்தகைய பாரத் பவன் திட்டம் போபால் நகரில் (இந்தியா ஹவுஸ்) வெற்றி பெற்றது.  
இந்திய பிரதமர் இந்திரா காந்தியால் மத்திய பிரதேச மாநிலத்தின் கலாச்சார மையம் நிறுவப்பட்டு நிதியுதவியும் அளித்தார் ஆனாலும் இது தன்னாட்சியுடன் 12-உறுப்பினர்களைக் கொண்ட பாரத பவன் எனற அறக்கட்டளையால் நடத்தப்படுகிறது.  
இது உருவாக ஆரம்பித்த ஆண்டுகளில், *ரங்கமண்டல் ரெபெர்ட்டரி* என்ற அமைப்பின் தலைவராக இருந்த *பி. வி. ஆர். கரந்த்*, இந்த பிராந்தியத்தின் நாட்டுப்புற வடிவங்களை குறிப்பாக இந்தியை தனது வேலையில் இணைத்து, பாரத் பவனில் தனது பல நிகழ்ச்சிகளை நடத்தினார். பாரத் பவன் *பையென்னியல் ஆஃப் காண்டெம்ப்ரரி இன்டியன் ஆர்ட்" 1986இல் துவக்கப்பட்டது, அதன் பிறகு 1989 ஆம் ஆண்டில் "பாரத் பவன் இண்டர்நேஷனல் பிரிண்ட் பையென்னியல்" துவக்கப்பட்டது. இந்த வளாகம் அதன் கலை அருங்காட்சியகம், *ரூபான்கர் என்ற'' பெயரில் அறியப்படுகிறது, இதில் பழங்குடி மக்களின் கலைகள் நிரந்தர சேகரிப்பாக உள்ளது, அதன் ஆரம்ப வருடங்களில் ஜே. சுவாமிநாதனால் சேகரிக்கப்பட்டது மேலும், இந்தியாவில் பழங்குடி மக்களின் கலைகளின் சிறந்த எடுத்துக்காட்டுகளை பாரத் பவன் பிரதிபலிக்கிறது.